Acțiune introdusă la 21 decembrie 2012 - North Drilling/Consiliul
(Cauza T-552/12)
Limba de procedură: spaniola
Părțile
Reclamantă: North Drilling Co. (Teheran, Iran) (reprezentanți: J. Viñals Camallonga, L. Barriola Urruticoechea și J. Iriarte Ángel, avocați)
Pârât: Consiliul Uniunii Europene
Concluziile
Reclamanta solicită Tribunalului:
anularea articolului 2 din Decizia 2012/635/PESC a Consiliului din 15 octombrie 2012 de modificare a Deciziei 2010/413/PESC a Consiliului privind adoptarea de măsuri restrictive împotriva Iranului, în ceea ce o priveşte şi excluderea sa din anexa acesteia;
anularea articolului 1 din Regulamentul de punere în aplicare (UE) nr. 945/2012 al Consiliului din 15 octombrie 2012 privind punerea în aplicare a Regulamentului (UE) nr. 267/2012 privind măsuri restrictive împotriva Iranului, în ceea ce o priveşte şi excluderea sa din anexa acesteia;
obligarea Consiliului la plata cheltuielilor de judecată.
Motivele și principalele argumente
În susținerea acțiunii, reclamanta invocă șase motive.
Primul motiv întemeiat pe eroarea vădită
Primul motiv este întemeiat pe eroarea vădită de apreciere în ceea ce priveşte faptele pe care se bazează dispoziţiile atacate, în măsura în care sunt lipsite de temei factual şi probatoriu real.
Al doilea motiv întemeiat pe neîndeplinirea obligaţiei de motivare
Al doilea motiv este întemeiat pe neîndeplinirea obligaţiei de motivare, în măsura în care normele atacate sunt motivate în cazul NDC în mod eronat, motivare care este lipsită de fundament, este generală şi stereotipă.
Al treilea motiv întemeiat pe încălcarea dreptului la protecţie jurisdicţională
Al treilea motiv este întemeiat pe încălcarea dreptului la o protecţie jurisdicţională efectivă în ceea ce priveşte motivarea actelor, lipsa probei privind motivul invocat şi a dreptului la apărare şi de proprietate, în măsura în care s-a încălcat obligaţia de motivare, care afectează celelalte drepturi.
Al patrulea motiv întemeiat pe încălcarea dreptului de proprietate
Al patrulea motiv este întemeiat pe încălcarea dreptului de proprietate, întrucât a fost limitat fără o justificare reală
Al cincilea motiv întemeiat pe încălcarea principiului egalităţii de tratament
Al cincilea motiv este întemeiat pe încălcarea principiului egalităţii de tratament, în măsura în care s-a adus atingere poziţiei relative a reclamantei, fără nicio justificare.
Al șaselea motiv întemeiat pe întemeiat pe abuzul de putere
Al șaselea motiv este întemeiat pe întemeiat pe abuzul de putere, în măsura în care există indicii obiective, precise şi concordante care permit să se afirme că atunci când s-a adoptat măsura sancţionatorie s-au urmărit alte scopuri decât cele invocate de Consiliu.
____________